ศาลปกครอง สั่ง “ทีโอที” จ่ายค่าเชื่อมโครงข่าย DTAC กว่า 317 ลบ. พร้อมดบ.7.5%
ศาลปกครอง สั่ง "ทีโอที" จ่ายค่าเชื่อมโครงข่าย DTAC กว่า 317 ลบ. พร้อมดบ.7.5%
ศาลปกครอง สั่ง "ทีโอที" จ่ายค่าเชื่อมโครงข่าย DTAC กว่า 317 ลบ. พร้อมดบ.7.5%
30 ก.ย. 2562

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC แจ้งว่าตามที่บริษัทได้ฟ้องร้องต่อศาลปกครองกลางเป็นคดีหมายเลขดำที่ 2403/2554 เพื่อเรียกร้องให้บริษัท ทีโอที จํากัด (มหาชน) หรือทีโอที ชำระค่าเชื่อมต่อโครงข่ายโทรคมนาคมแก่บริษัท สำหรับการเชื่อมต่อโครงข่ายโทรคมนาคมระหว่างวันที่ 1 มกราคม 2554 ถึงวันที่ 31 ตุลาคม 2554
วันนี้ ศาลปกครองกลางได้มีคำพิพากษาให้ทีโอทีชำระค่าเชื่อมต่อโครงข่ายโทรคมนาคมให้แก่บริษัท เป็นเงินจำนวน 317,131,787.34 บาท พร้อมดอกเบี้ยในอัตราร้อยละ 7.5 ต่อปีนับจากวันฟ้องคดีเป็นต้นไปจนกว่าจะชำระเสร็จ โดยให้ชำระให้เสร็จภายใน 60 วันนับแต่วันที่คดีถึงที่สุด
อย่างไรก็ตามคำพิพากษาดังกล่าวยังไม่ถึงที่สุด โดยคู่ความยังคงมีสิทธิอุทธรณ์คำพิพากษาศาลปกครองกลางต่อศาลปกครองสูงสุดต่อไปภายในระยะเวลาที่กฎหมายกำหนด
 